Nafarroako Parlamentuko Mahaiak, 2020ko maiatzaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, konfinamenduan baimendutako jarduerei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Iñaki Iriarte López jaunak, Legebiltzarraren Erregelamenduan ezarritakoaren babesean, galdera hau aurkezten du, Nafarroako Gobernuko Barne Departamentuak idatziz erantzun diezaion:

Herritarren artean nahasmendu handi samarra gertatu da zenbaitetan, konfinamenduan zehar baimenduta eta debekatuta dauden jarduerak direla eta. Nafarroako Gobernuak zer neurri hartu du herritarrei, Foruzaingoari eta udaltzaingoei informatzeko?

Iruñean, 2020ko maiatzaren 11n

Foru parlamentaria: Iñaki Iriarte López